stanford-oval/wikipedia huggingface dataset:
Eristäytymispolitiikka

Eristäytymispolitiikka (myös isolationismi) on ulkomaanpolitiikkaa, jota harjoittava valtio pyrkii olemaan puuttumatta maailmanpolitiikan tapahtumiin.  Eristäytyvä valtio välttää voimakkaita kannanottoja ja liittoutumia muiden valtioiden kanssa välttääkseen ulkopoliittisia sitoumuksia ja velvollisuuksia sekä mahdollisia ikäviä seurauksia kuten sotia, jotka eivät liity välittömästi valtion omien etujen, kansalaisten tai alueiden suojelemiseen. Puhdas isolationismi tarkoittaa myös ulkomaankaupan ja kulttuurivaihdon rajoittamista sekä pyrkimystä taloudelliseen omavaraisuuteen.
Eristäytymisestä keskustellaan monien maiden politiikassa. Siinä nähdään joitakin etuja, joskin myös merkittäviä haittavaikutuksia muun muassa valtion kansalaisten elintasoon ja teollisuuden kilpailukykyyn. Eristäytymällä halutaan rajoittaa siirtolaistyövoiman vastaanottamista palkkojen laskun ja työttömyyden lisääntymisen pelosta sekä mukavuusperustein, vaikka keskimäärin taloustieteilijöiden mukaan vapaan työvoiman liikkuvuuden rajoittaminen heikentää valtion taloutta.
Historiallisia esimerkkejä > Albania

Albanian sosialistisella kansantasavallalla oli vuodesta 1945 läheiset suhteet Neuvostoliittoon ja muihin itäblokin maihin. Albanian johto ei kuitenkaan hyväksynyt Neuvostoliiton destalinisaatiota (1956) ja otti etäisyytä Neuvostoliittoon. Sen sijaan Albania liittoutui Kiinan kanssa. Vuonna 1968 Albania erosi Varsovan liitosta. Maon kuoltua 1976 Kiina loittoni niin paljon kommunistisesta aatteesta, että Albania eristäytyi siitäkin, mikä rasitti sen taloutta.
Albanian johtajat pelkäsivät vainoharhaisesti Varsovan liiton tai Naton hyökkäystä maahan. Vuodesta 1968 alkaen rakennettiin maan rajoille kahdeksan vuoden aikana 700 000 teräsbetonista bunkkeria torjumaan mahdollista hyökkäystä.
Historiallisia esimerkkejä > Bhutan

Ennen vuotta 1999 Bhutan oli kieltänyt television ja Internetin säilyttääkseen maan oman kulttuurin, ympäristön ja identiteetin.  Lopulta kuningas Jigme Singye Wangchuck poisti televisio- ja Internet-kiellon. Hänen poikansa Jigme Khesar Namgyal Wangchuck valittiin Bhutanin kuninkaaksi, joka auttoi luomaan Bhutanista demokratian. Myöhemmin Bhutan on siirtynyt absoluuttisesta monarkiasta monipuoluedemokratiaan. Bhutanin demokratian kehittymiseen on vaikuttanut Bhutanin hallitsijoiden aktiivinen kannustaminen ja osallistuminen 1950-luvulta lähtien, alkaen oikeudellisista uudistuksista, kuten orjuuden lakkauttamisesta, joka johti Bhutanin perustuslain luomiseen
Historiallisia esimerkkejä > Kiina

Kiina harjoitti eristäytymispolitiikkaa Ming-dynastian ja uudelleen Qing-dynastian aikana. Ensimmäiseksi Ming-dynastian aikana 1371 astui voimaan Hai jin -laki, joka kielsi kaiken meritse tapahtuvan kaupankäynnin. Kiellon oli tarkoitus estää kasvanut merirosvous, mutta aikaa myöten se näännytti rannikkoalueet, jotka olivat perinteisesti saaneet osansa toimeentulosta laillisesta meritse tapahtuvasta kaupankäynnistä. Kielto purettiin vuonna 1550, jolloin valtio joutui aloittamaan toimet kaupankäynnin elvyttämiseksi.
Qing-dynastia otti käyttöön Hai jinin vuonna 1647 heikentääkseen Ming-hallitukseen kuulunutta sotapäällikköä Koxingaa. Koxinga vaikutti rannikolla ja häntä pidettiin uhkana Qingille. Kiellon rikkojaa uhattiin kuolemantuomiolla.
Historiallisia esimerkkejä > Japani

Vuosina 1641–1853 Japanin Tokugawa-shōgunaatti pani täytäntöön politiikan, jota se kutsui kaikiniksi. Politiikka  kielsi ulkomaisten kontaktien useimpien ulkopuolisten maiden kanssa. Yleisesti pidetty ajatus, että Japani oli täysin suljettu, on kuitenkin harhaanjohtava. Itse asiassa Japani säilytti rajalliset kauppa- ja diplomaattisuhteet Kiinan, Korean ja Ryukyun saarten sekä Hollannin tasavallan kanssa ja oli Japanin ainoa läntinen kauppakumppani .
Eristäytyneen Japanin kulttuuri kehittyi omaperäiseksi ja sillä on yksi historian pisimmistä rauhankausista. Tänä aikana Japani kehitti kukoistavia kaupunkeja, linnakaupunkeja, lisäämällä maatalouden ja kotimaankauppaa, palkkatyö, kasvava lukutaito ja samanaikainen painokulttuuri, antoi perustan nykyaikaistamiselle, vaikka sogunaatti  heikkeni.
Historiallisia esimerkkejä > Kambodža

Vuosina 1431–1863 Kambodžan kuningaskunta harjoitti eristäytymispolitiikkaa joka kielsi ulkomaiset kontaktit useimpiin ulkomaihin. Kun Pol Pot ja punaiset khmerit tulivat valtaan 17. huhtikuuta 1975 ja perustivat Demokraattisen Kamputsean Kambodžasta tuli vuosi nolla, koska se oli äärimmäisen eristäytynyt muusta maailmasta, mutta ei ennen vuotta 1979, jolloin Vietnamin armeija syrjäytti Pol Potin ja punaiset khmerit ja vapautti Kambodžan 7. tammikuuta.
Historiallisia esimerkkejä > Korea

Vuonna 1863 keisari Gojong nousi Joseon-dynastian valtaistuimelle kun hän oli lapsi. Hänen isänsä, sijaishallitsija Heungseon Daewongun, hallitsi maata, kunnes Gojong saavutti täysikäisyyden. 1860-luvun puolivälissä hän oli eristäytymispolitiikan tärkein tukija ja pääasiallinen väline oli kotimaisten että ulkomaisten katolilaisten vainoaminen.
Niemimaan jakautumisen jälkeen Japanin miehitykseltä  vuosina 1945–48 Kim Il-sung loi pohjoiseen eristäytyvän totalitaarisen hallinnon, jota hänen poikansa ja pojanpoikansa ovat jatkaneet nykypäivään asti. Pohjois-Koreaa kutsutaan usein nimellä "erakkovaltio".
Historiallisia esimerkkejä > Paraguay

Juuri itsenäisyyden saavuttamisen jälkeen Paraguaya hallinnoi vuodesta 1814 alkaen diktaattori José Gaspar Rodríguez de Francia, joka sulki maan rajat ja kielsi  ulkomaankaupan ja kaikki suhteet ulkomaailmaan. Kielto oli voimassa diktaattorin kuolemaan asti vuonna 1840. Espanjalaiset uudisasukkaat, jotka olivat saapuneet maahan juuri ennen itsenäisyyttä, olivat pakotettuja menemään naimisiin joko vanhojen siirtolaisten tai alkuperäisen guaranien kanssa. Tämän tavoitteena oli luoda yksi yhtänäinen Paraguayn kansa. Pyrittiin kehittämään maan maanviljelystä ja teollisuutta jotta päästäisiin täydelliseen omavaraisuuteen ja riippumattomuuteen muista maista.
Francia oli erityisen vihamielinen ulkomaalaisia kohtaan ja jokainen ulkomaalainen, joka saapui Paraguayn hänen hallintokautensa aikana (saapuminen tosin oli erittäin vaikeaa), ei saanut lähteä pois. Hän julistautui itse Paraguayn katolisen kirkon pääksi, mikä sai paavin julistamaan hänet pannaan.
Historiallisia esimerkkejä > Yhdysvallat

Yhdysvallat on harjoittanut useissa historiansa vaiheissa ulkopolitiikkaa, jossa on pyritty välttämään ulkopoliittisia sitoumuksia kuitenkin ulkomaankauppaa rajoittamatta. Maa luopui eristäytymisestä vuonna 1941 Pearl Harborin taistelun jälkeen.
Käännös suomeksi
Franz-Paul Decker

Franz-Paul Decker (vasemmalla) prinsessa Beatrixin ja hänen puolisonsa Claus von Amsbergin seurassa vuonna 1966.
Franz-Paul Decker (22. kesäkuuta 1923 Köln, Saksa – 19. toukokuuta 2014 Montreal, Kanada) oli saksalais-kanadalainen kapellimestari.
Decker syntyi Kölnissä ja opiskeli kotikaupunkinsa Hochschule für Musikissa. Hän teki debyyttinsä johtamalla Kölnin oopperaa 22-vuotiaana ja tapasi vuonna 1948 iäkkään Richard Straussin.
Decker oli musiikillisena johtajana Rotterdamin filharmonikoille (1962–1968), Montrealin sinfoniaorkesterille (1967–1975), Barcelonan sinfoniaorkesterille (1985–1991) ja Uuden-Seelannin sinfoniaorkesterille.
Decker johti muun muassa Wagneria, R. Straussia, Bruckneria, Regeriä ja Mahleria. Hän tulkitsi myös wieniläisklassikoiden sekä espanjalaisten ja latinalaisamerikkalaisten säveltäjien töitä. Hän johti useiden kanadalaisten säveltäjien teosten kantaesityksiä.
Franz-Josef Selig

Franz-Josef Selig
Franz-Josef Selig (s. 11. heinäkuuta 1962 Mayen) on saksalainen ooppera- ja konserttilaulaja, äänialaltaan basso. Hän suosi varhain muiden muassa Wolfgang Amadeus Mozartin ja Ludwig van Beethovenin rooleja, mutta on uransa edetessä keskittynyt kasvavissa määrin Richard Wagnerin roolien tulkintaan.
Selig suunnitteli alun perin uraa kirkkomuusikkona ja meni tätä tavoitetta silmällä pitäen Kölnin musiikki- ja tanssikorkeakouluun. Valmistuttuaan hän aloitti samassa opinahjossa lauluopinnot Claudio Nicolain johdolla. Hän edistyi nopeasti, konsertoi opiskeluaikanaan ja oli yhä opiskelijana saadessaan vuonna 1989 kiinnityksen Essenin Aalto-Theateriin. Siellä hän työskenteli vuoteen 1995. Hän teki vierailevia esiintymisiä muiden muassa Wienin valtionoopperassa, La Scalassa ja Metropolitan-oopperassa. Lähdettyään Aalto-Theaterista hän omistautui vapaan esiintyjän uralle.
Vuonna 2012 Selig esiintyi ensimmäisen kerran Bayreuthin musiikkijuhlilla Dalandin roolissa Lentävässä hollantilaisessa. Pian hän otti ohjelmistoonsa siellä myös Hundingin roolin Valkyyriassa.
Oopperan ulkopuolella Selig on muun muassa esiintynyt resitaaleissa pianisti Gerold Huberin kanssa. Hän julkaisi vuonna 2004 Markus Schäferin, Christian Elsnerin ja Michael Vollen kanssa Liedertafel-albumin Liedertafel-ohjelmistosta. Seligin levyttämiin teoksiin kuuluvat myös Kruunajaismessu (Mozart), Matteus-passio (Bach), Johannes-passio (Bach) ja Sarastron roolissa Taikahuilu (Mozart).
Franz-Josef Overbeck

Franz-Josef Overbeck

Franz-Josef Overbeck (s. 19. kesäkuuta 1964 Marl) on saksalainen roomalaiskatolinen piispa. Hänet vihki papiksi Münsterin hiippakuntaan Joseph Ratzinger 10. lokakuuta 1989. Hän sai nimityksen Münsterin vihkipiispaksi ja Mathara in Numidian titulaaripiispaksi 18. heinäkuuta 2007. Piispaksi vihkiminen seurasi 1. syyskuuta. Pääkonsekraattorina toimi Reinhard Lettmann, jota avustivat Friedrich Ostermann ja Heinrich Mussinghoff.
Overbeck nimitettiin Essenin piispaksi 28. lokakuuta 2009 ja asetettiin virkaan 20. joulukuuta. Hän sai 24. helmikuuta 2011 uuden nimityksen maansa sotilaspiispaksi, joksi hänet asetettiin 6. toukokuuta.
Frantáto

| Frantáto Φραντάτο |
| --- | --- |
 Frantáto
 Koordinaatit: 37°36′18″N, 26°8′19″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Ikaría
Kunta:  Ikaría
Hallinto:  
 – Asutustyyppi:  kylä
 – Kallikrates-koodi:  5401020601
Korkeus:  500 m
Väkiluku (2011):  136
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Frantáto (kreik. Φραντάτο) on Kreikan kylä, joka sijaitsee Ikarían saarella. Se kuuluu hallinnollisesti Ikarían kuntaan, Ikarían alueyksikköön ja Pohjois-Egean saarten alueeseen. Kylän väkiluku on 136 (vuonna 2011).
Frantáton kylä sijaitsee Ikarían keskiosissa. Se on rakennettu noin 500 metrin korkeuteen merenpinnasta laskettuna. Kylän pääkirkko on omistettu Kristuksen kirkastumiselle (Metamórfosi tou Sotíra).
Frantáto muodostaa myös laajemman kyläyhdyskunnan (Τοπική Κοινότητα Φραντάτου, Topikí Koinótita Frantátou), johon kuuluvat varsinaisen Frantáton kylän lisäksi kylät Avláki, Kalamourída, Kámpos, Kremastí, Máratho, Pigí ja Stávlos. Koko yhdyskunnan väkiluku on 608. Aiemmin se kuului Évdiloksen kuntaan ja vuodesta 2011 lähtien Ikarían kunnan Évdiloksen kunnallisyksikköön.
Florencio Eduardo Fontecilla Sánchez

Florencio Eduardo Fontecilla Sánchez
Florencio Eduardo Fontecilla Sánchez (22. helmikuuta 1854 Santiago de Chile – 3. maaliskuuta 1909) oli chileläinen roomalaiskatolinen piispa. Hänet vihittiin Santiago de Chilen arkkihiippakuntaan diakoniksi 11. kesäkuuta 1877 ja papiksi 22. syyskuuta 1877. Hänet nimitettiin 26. kesäkuuta 1890 La Serenan hiippakunnan johtoon, ja piispaksi vihkiminen seurasi 8. syyskuuta. Pääkonsekraattorina toimi Mariano Santiago Casanova y Casanova, jota avustivat José Manuel Orrego Pizarro ja Joaquín Larraín Gandarillas.
Fontecilla Sánchez kuoli 55-vuotiaana virassa.
FS Nielly (1880)

| Nielly |
| --- | --- |

Aluksen vaiheet
Rakentaja:  Arsenal de Brest
Kölinlasku:  1876
Laskettu vesille:  1880
Palveluskäyttöön:  1882
Poistui palveluskäytöstä:  1902
Tekniset tiedot
Uppouma:  2 240 t
Pituus:  80 m (vesiraja)
Leveys:  11,40 m
Syväys:  5,50 m
Koneteho:  2 300 shp
Nopeus:  15 solmua
Miehistöä:  264
Aseistus
Aseistus:  15 × 140 mm Modèle 1870M -tykkiä 2 × 47 mm tykkiä 8 × 37 mm tykkiä
Nielly oli Ranskan laivaston vuonna 1880 vesillelaskettu Lapérouse-luokan risteilijä.
Valmistus

Alus tilattiin Brestin laivastontelakalta, missä köli laskettiin vuonna 1876. Alus laskettiin vesille vuonna 1880 ja otettiin palvelukseen vuonna 1882.
Palvelus

Nielly poistettiin alusluettelosta vuonna 1902.
Fatima Sana Shaikh

| Fatima Sana Shaikh |
| --- | --- |
 Fatima Sana Shaikh vuonna 2020.
Henkilötiedot
Syntynyt: 11. tammikuuta 1992 (ikä 32) Hyderabad, Andhra Pradesh, Intia
Ammatti:  näyttelijä
Näyttelijä
Aktiivisena:  1997–
Aiheesta muualla
IMDb 
AllMovie
Fatima Sana Shaikh (s. 11. tammikuuta 1992 Hyderabad, Andhra Pradesh, Intia) on intialainen näyttelijä. Hänet tunnetaan työstään hindinkielisissä elokuvissa ja televisiossa. Fatima esiintyi lapsinäyttelijänä elokuvissa, kuten Chachi 420 ja One 2 Ka 4. Vuosia myöhemmin hän näytteli Zoyaa draamaelokuvassa Tahaan, joka sai "The German Star of India Award" -palkinnon "Bollywood and Beyond" -festivaalilla Stuttgartissa Saksassa vuonna 2009. Vuonna 2016 hän näytteli intialaista vapaapainijaa, Geeta Phogatia urheiludraamaelokuvassa Dangal, joka esitettiin Pekingin kansainvälisillä elokuvajuhlilla ja toisilla BRICS-elokuvajuhlilla. Hän näytteli Zafira Baigia, soturi-jousimies thugia eeppisessä toiminnallisessa seikkailuelokuvassa, Thugs of Hindostan. Seuraaviin elokuviin kuuluivat Netflix-julkaisut Ludo ja Ajeeb Daastaans. Shaikh esiintyy hindinkielisessä uudelleenfilmatisoinnissa tamilinkielisestä elokuvasta Aruvi.
Varhainen elämä

Fatima Sana Shaikh syntyi Hyderabadissa ja kasvoi Mumbaissa. Hänen äitinsä, Raj Tabassum, on kotoisin Srinagarista, ja hänen isänsä, Vipin Sharma, on kotoisin Jammusta. The Quintin haastattelussa hän totesi, että vaikka hänen isänsä oli hindu ja äitinsä oli muslimi, Shaikh tunnustautuu ateistiksi.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 1997 | Chachi 420 | Bharti Ratan | Lapsinäyttelijä |
| 1998 | Bade Dilwala |  | Lapsinäyttelijä |
| 2001 | One 2 Ka 4 | Javed Abbasin nuorin tytär | Lapsinäyttelijä |
| 2008 | Tahaan | Zoya |  |
| 2012 | Bittoo Boss | Priya |  |
| 2013 | Akaash Vani | Sumbul |  |
| 2015 | Nuvvu Nenu Okkatavudam | Sruti | Telugunkielinen elokuva |
| 2016 | Dangal | Geeta Phogat |  |
| 2018 | Thugs of Hindostan | Zafira Baig |  |
| 2020 | Ludo | Pinky |  |
| 2020 | Suraj Pe Mangal Bhari | Tulshi Rane |  |
| 2021 | Ajeeb Daastaans | Lipakshi |  |
| 2022 | Thar | Chetna |  |
| 2023 | Dhak Dhak | Shashi Kumar Yadav ”Sky” |  |
| 2023 | Sam Bahadur | Indira Gandhi |  |
Filmografia > Televisio

| Vuosi | Ohjelma | Rooli | Muuta |
| --- | --- | --- | --- |
| 2009 | Ladies Special | Geeti |  |
| 2009 | Agle Janam Mohe Bitiya Hi Kijo | Suman |  |
| 2011 | Best Of Luck Nikki | Richa Shenoy | Jakso ”Boys Meet Girls” |
Palkinnot

| Vuosi | Elokuva | Palkinto | Kategoria | Tulos |
| --- | --- | --- | --- | --- |
| 2017 | Dangal | Screen Awards | Paras naisnäyttelijä (yleisön valinta) | Ehdokkuus |
| 2017 | Dangal | News 18 Movie Awards | Paras naistulokas | Voitto |
| 2017 | Dangal | Jackie Chan Action Movie Awards | Paras toimintanaisnäyttelijä | Voitto |
Aiheesta muualla

Wikimedia Commonsissa on kuvia tai muita tiedostoja aiheesta .
Fatima Sana Shaikh Internet Movie Databasessa. (englanniksi)
Fatima Sana Shaikh Allmoviessa (englanniksi)
Fixin’ to Die

| Fixin’ to Die The Heartburns |
| --- | --- | --- |

Studioalbumin tiedot
 Julkaistu: kevät 2008
 Formaatti: CD, LP
 Tyylilaji: punk
 Kesto: 18.28
 Levy-yhtiö: Combat Rock Industry
Muut kannet
 Uusintapainoksen kansikuva
The Heartburnsin muut julkaisut
| Drowning Nation / The Heartburns 2007 | Fixin’ to Die 2008 | Too Much Drugs, Too Much TV 2009 |
Fixin’ to Die on punkyhtye The Heartburnsin toinen studioalbumi. Se julkaistiin vuonna 2008 levymerkillä Combat Rock Industry.
Albumista julkaistiin uusintapainos vuonna 2013.
Vastaanotto

Albumi sai positiivisen vastaanoton. Soundin Pertti Ojala antoi albumille kaksi tähteä viidestä, kuvaillen albumia äärienergisenä adrenaliinisyöksynä instantpunkia sekä ”blitzkriegpunkiksi”, ja albumin lyövän musiikillisesti laudalta myös Ramonesin varhaisen tuotannon sekä Sex Pistolsin. Lammaszinen Artturi vertasi albumia Eppu Normaalin Maximum Jee & Jee -albumiin. Desibelin Ilkka Valpasvuo kehui albumin sisältävän hyviä koukkuja, kehuen albumia yhdeksi vuoden parhaimpia punkalbumeita. Suen Ari Väntänen antoi albumille arvosanaksi 8, kehuen albumia punk-näkökulmasta autenttiseksi ja uskottavaksi, toisaalta pohtien tyyliseikkojen vaikuttaneen mehevien riffien ja melodioiden yksityiskohtien häviämiseen.
Kappaleet

You’re a Disease – 1.24
Help Me Make It Through the Night – 2.10
Can’t Understand – 1.44
Retard on the run – 2.08
Stay Away – 2.17
Toilet Boy – 1.34
A-Bomb in My Head – 2.06
I Need Glue – 1.16
Bad Guys Won Again – 1.31
Who Told Ya So? – 2.18
Arvostelut

Desibeli.net:
Keskisuomalainen: positiivinen
Lammaszine: positiivinen
Rumba: positiivinen
Soundi:
Sue: 8/10
Aiheesta muualla

Fixin’ to Die discogs.com -sivustolla
Fiat CR.42

| Fiat CR> 42 |
| --- | --- |
 Fiat CR.42 Ruotsin ilmavoimien väreissä.
Tyyppi:  hävittäjä
Alkuperämaa:   Italia
Valmistaja:  Fiat
Suunnittelija:  Celestino Rosatelli
Ensilento:  23. toukokuuta 1938
Pääkäyttäjät:  Regia Aeronautica Ruotsi Unkari Belgia
Valmistusmäärä:  1 817–1 819 
Kehitetty mallista:  CR.32
Fiat CR.42 Falco (”Haukka”) oli yksipaikkainen, kaksitasoinen, italialainen hävittäjälentokone, joka palveli toisessa maailmansodassa. Koneen pääkäyttäjän, Italian ilmavoimien lisäksi sitä käyttivät Belgian, Ruotsin ja Unkarin ilmavoimat.
Suunnittelu

CR.42 perustui aikaisempaan CR.32:een, joka taas oli peräisin Fiat CR.30:stä. CR.32 oli ollut Espanjan sisällissodassa suuri menestys, joten Fiat alkoi kehittää uutta konetta. Koneen moottori oli ilmajäähdytteinen ahdettu Fiat A.74R1C.38 tähtimoottori. Koneen potkuri oli kolmilapainen Fiat-Hamilton Standard 3D.41-1. Runko rakennettiin duralumiinista ja teräksestä, siivet oli päällystetty kankaalla. Kone saavutti huippunopeuden 438 km/h ja nousuajan yksi minuutti ja 25 sekuntia tuhanteen metriin ja seitsemän minuuttia 20 sekuntia 7 000 metriin.
Käyttö > Regia Aeronautica

Kone otettiin palvelukseen toukokuussa 1939. Italian maailmansotaan liittymiseen mennessä noin 300 konetta oli ehditty toimittaa. Kone taisteli brittien Gloster Gladiatoreja, ja myöhemmin Hawker Hurricaneja vastaan, joskus suurellakin menestyksellä.
Käyttö > Malta

Maltalla koneet kohtasivat Hurricaneja ensimmäisen kerran 3. heinäkuuta 1940. Tuolloin eräs brittilentäjä ampui alas SM.79-pommittajan lähellä Kalafarnaa. Hän joutui Falcojen yllättämäksi, ja hänen koneensa vaurioitui pakkolaskukuntoon. Pian brittilentäjät huomasivat CR.42:n olevan vaarallinen ja ketterä vastus.
Käyttö > Unkari

Unkarin ilmavoimat tilasi 52 konetta vuonna 1938. Koneet saatiin vuoteen 1940 mennessä. Koneita tuhoutui palveluskäytössä 25, yksi vioittui korjauskelvottomaksi ja yksi tuhoutui maassa.
Käyttö > Belgia

Belgian ilmavoimat osti vuonna 1939 40 konetta hintaan 40 miljoonaa frangia. Ensimmäinen Fiat saapui 6. maaliskuuta 1940 (yksi kone tuhoutui laskeutumisonnettomuudessa). Saksan hyökättyä Belgiaan koneet joutuivat taistelemaan ylivoimaista Messerschmitt Bf 109 -kalustoa vastaan. Kaikkiaan Fiatit ampuivat alas kahdeksan Dornier Do 17:ää, neljä Messerschmittiä ja yhden Junkers Ju 52:n.
Käyttö > Ruotsi

Ruotsin ilmavoimat hankki 72 konetta vuosina 1940–1941. Ne oli varustettu 20 mm selkäpanssarilla ja suksilaskutelineellä. Niitä operoi yksikkö J11 aluksi Kiirunasta, myöhemmin Luulajasta. Koneet kärsivät monia onnettomuuksia, johtuen materiaalien huonosta laadusta.
Yksi ruotsalaisten käyttämä koneyksilö on säilynyt, ja se on nykyään museoituna.
Museoitu keneyksilö Regia Aeronautican väreissä.
FC Kuusankoski

| FC Kuusankoski |
| --- | --- |

Koko nimi:  FC Kuusankoski
Perustettu:  1996
Kaupunki:   Kouvola, Suomi
Kenttä:  Kuusankosken urheilupuisto
– kapasiteetti:  n. 4 000
Infobox OKNimi-testi OK: 
FC Kuusankoski on kouvolalainen jalkapalloseura. Sen kotikenttänä toimii Kuusankosken urheilupuisto.
Historia

FC Kuusankoski perustettiin 24. lokakuuta 1996 ja vuonna 1997 se aloitti varsinaisen kilpailutoiminnan Kakkosessa. Ykkösessä joukkue pelasi vuosina 2001–2004. Seura luopui miesten edustusjoukkueestaan ja Kakkosen sarjapaikastaan kauden 2010 päätteeksi. Seuran toimintaa jatkoivat naisten sekä B-poikien ja -tyttöjen joukkueet.
FC Kuusankosken junioriseura on Kumu Junior Team. Kuusankosken Kumu on Kuusankosken entinen seura, joka pelasi myös Veikkausliigassa yhden kauden 1990. Tuolloin tuli yleisöennätys 3 269 Hakaa vastaan. FC Kuusankoski perustettiin Kumun ja voikkaalaisen Pallo-Peikkojen yhdistäessä toimintojaan. Seurat tekivät yhteistyötä jo vuosina 1975–1988 nimellä Kumu-Peikot.
Entisiä pelaajia

Tuomas Aho
Henri Halonen
Konsta Hietanen
Jukka Hirvonen
Ville Iiskola
Tuomas Kansikas
Aleksandr Komov
Toni Lindberg
Niko Nakari
Tomi Pakarinen
Jani Uotinen
Maksim Votinov
Aiheesta muualla

FC Kuusankosken sivusto
Fred Jerkins III

Fred Jerkins III on yhdysvaltalainen lauluntekijä ja musiikkituottaja, joka tunnetaan parhaiten tekemästään työstä veljensä Rodney Jerkinsin kanssa. Jerkins on kirjoittanut yhteistyössä Rodney Jerkinsin ja LaShawn Danielsin kanssa useita hittikappaleita, muun muassa kappaleen "The Boy Is Mine" Brandylle ja Monicalle, kappaleet "Say My Name" ja "Lose My Breath" Destiny's Childille sekä kappaleen "It's Not Right (But It's Okay)" Whitney Houstonille.
François Bazin

François Bazin
François Emmanuel Joseph Bazin (4. syyskuuta 1816 Marseille – 2. heinäkuuta 1877 Pariisi) oli ranskalainen oopperasäveltäjä. Hän opiskeli Pariisin konservatoriossa ja toimi siellä itse opettajana vuodesta 1844. Häntä opetti Daniel-François-Esprit Auber. Hän voitti Prix de Romen. Hänen pääteoksiaan ovat hänen koomiset oopperansa:
Le Trompette de M. le Prince (1846)
Le Malheur d'être jolie (1847)
La Nuit de la Saint-Sylvestre (1849)
Madelon (1852)
Maître Pathelin (1856)
Les Désespérés (1858)
Marianne (1861)
Le Voyage en Chine (1865)
L'Ours et la pacha (1870).
Bazin sävelsi myös hengellisiä teoksia, kuten Missa solemniksen, sekä kantaatin Loyse de Montfort.
François Barouh

| Mitalit> Maa:   Ranska.Miesten ratamelonta. Olympialaiset  | Mitalit> Maa:   Ranska.Miesten ratamelonta. Olympialaiset  | Mitalit> Maa:   Ranska.Miesten ratamelonta. Olympialaiset  | Maa:   Ranska> Miesten ratamelonta. |
| --- | --- | --- | --- |
|  Pronssia | Los Angeles 1984 | K-4, 1 000 m |  |
François Barouh (s. 16. tammikuuta 1955 Sillery, Marne) on ranskalainen ratameloja ja olympiamitalisti.
Barouh edusti Ranskaa Moskovan kesäolympialaisissa 1980 ja Los Angelesin kesäolympialaisissa 1984. Moskovassa 1980 hän kilpaili 1 000 metrin kajakkinelosessa kuuluen Ranskan kuudenneksi sijoittuneeseen joukkueeseen. Joukkueeseen kuuluivat Barouhin lisäksi Patrick Bérard, Philippe Boccara ja Patrick Lefoulon. Los Angelesissa 1984 Barouh kuului Ranskan pronssia voittaneeseen joukkueeseen 1 000 metrin kajakkinelosessa. Joukkueeseen kuuluivat Barouhin lisäksi Philippe Boccara, Pascal Boucherit ja Didier Vavasseur.
Barouh on pituudeltaan 186-senttimetrinen ja painaa 80 kilogrammaa.
Exhibit B: The Human Condition

| Exhibit B: The Human Condition Exodus |
| --- | --- | --- |

Studioalbumin tiedot
 Äänitetty : joulukuu 2009
 Julkaistu: 7. toukokuuta 2010
 Tuottaja(t): Andy Sneap
 Tyylilaji: thrash metal
 Kesto: 78.31
 Levy-yhtiö: Nuclear Blast
Listasijoitukset
  50.
Exoduksen muut julkaisut
| Let There Be Blood 2008 | Exhibit B: The Human Condition 2010 | Blood In, Blood Out 2014 |
Exhibit B: The Human Condition on metalliyhtye Exoduksen studioalbumi, joka julkaistiin 7. toukokuuta 2010. Se debytoi Suomen virallisen listan sijalle 50.